Piâsa Céca (Rèz)
Piâsa Sân Prôsper (Piazza San Prospero in Italiân), ciamêda da j arzân  Piâsa Céca l'é 'na piâsa ed Rèz.

La piâsa la tōş al nòm da la  Baṣelica cun al ‘stès nòm e l’é óna dal piâsi pió impurtânti ed la sitê. L’é unîda, da ‘na strêda purtghêda (al Brulèt), a la piâsa grânda, osèja la piâsa dal Dôm. La piâsa la gh’à la fōrma fâta quêṣi a retângol cun trî fiânch purtdghê. Ind al fiânch che gh’ armâgn a gh’é la cēṣa ed Sân Prôsper cun la tòra ‘d ôt lê. A guardêr da la pêrt ed frûnt a la cēṣa a’s vèden l’ âbsida e la cópla dal Dôm.La piâsa la gh’à cme carateréstica la preṣèinsa ed 6 stâtvi ed leòun in mêlmer ròs, insém al sagrê ed la Baṣélica dal 1503, fât dal scultōr arzân Gaspare Bigi. 

Ind la piâsa a gh’é, dō vôlti la stmâna (venerdé e martedé), al marchê ed la sitê.

Êter progèt

Nôta: cla pâgina ché l'é stêda inviêda cun 'na tradusiòun da  Piazza San Prospero trâta da it.wikipedia.org.Guêrda la stôria ed la pâgina uriginêla per cgnòser l'elèinch 'd j autōr.
Rèz
ER_ARTE
ARCHITETTURA